Polisieman in hof oor gesteelde goedereArgieffoto: SAPD Brig. Thulani Ngubane, woordvoerder van die polisie, het gesê die konstabel het in die Lehurutse-landdroshof buite Zeerust verskyn en die saak is tot 21 April uitgestel hangende ŉ besluit van die senior staatsaanklaer. Die beampte is op borgtog van R1 000 vrygelaat. Volgens Ngubane is die beampte Vrydag in hegtenis geneem nadat daar glo vier lugverkoelers, ŉ brandblusser en lig in sy besit gevind is. Die toerusting is glo in ŉ ou gebou gelos en daar is Vrydag besef dit is weg. ’n Ondersoek is van stapel gestuur en die goedere is glo by die polisiebeampte se huis gevind. ŉ Departementele ondersoek is ook teen die beampte van stapel gestuur.